**Babysvømning "DROP IN"**

Undervisning i varmtvandsbassin med uddannet instruktør

Odsherred Svømmeklub tilbyder babysvømning og småbørnssvømning for babyer og børn på 8 uger til 3 år i Vig Svømmehal. Undervisningen tilpasses de fremmødte deltageres aktuelle udviklingsniveau samt barnets initiativ. Erfaring er ingen forudsætning for deltagelse. I undervisningen indgår der både fælles- og individuelle aktiviteter, og både med og uden brug af redskaber og legesager.

Alle børn skal benytte badeble.

Til hvert barn kan der deltage een voksen i bassinet. Der er mulighed for tilskueres tilstedeværelse ved bassinet.

Pris: 50,00 kr. per gang for en baby/et barn sammen med en voksen.

Betaling på dagen (tilmelding) via mobilpay: 75788 (kvittering for mobilpay fremvises til træneren eller livredderen oppe ved bassinet).

Der er adgang til omklædningsrummet 15 min. før holdets start.

Drop in tilbydes på følgende dage:

Tirsdag den 16. juli kl. 10.15-10.45: babyer på 8 uger til 1 år

Tirsdag den 16. juli kl. 10.45-11.15: børn på 1-3 år

Tirsdag den 23. juli kl. 10.15-10.45: babyer på 8 uger til 1 år

Tirsdag den 23. juli kl. 10.45-11.15: børn på 1-3 år

Tirsdag den 30. juli kl. 10.15-10.45: babyer på 8 uger til 1 år

Tirsdag den 30. juli kl. 10.45-11.15: børn på 1-3 år